
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 561 


16 Ιουλίου 2001 


ΑΠΟΦΑΣΕΙ Σ 

Αριθ. 1054123/5031/ΒΟΡΙΟ 

Καθορισμός των οριογραμμών του αιγιαλού και δημιουρ¬ 
γία ζώνης παραλίας στη θέση «ΑΓΙΟΝΗΣΙ» ΟΡΜΟΥ Η¬ 
ΓΟΥΜΕΝΙΤΣΑΣ Δήμου Ηγουμενίτσας Ν.Θεσπρωτίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «Περί διοικητικής απο- 
κεντρώσεως» όπως αυτές τροποποιήθηκαν και ισχύουν 
σήμερα μετά Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν.2026/92 και Π.Δ. 97/93. 

2. Τις διατάξεις του Π.Δ. 551/88 «Οργάνωση Νομαρ¬ 
χιών - Οργάνωση Οικονομικών Υπηρεσιών» (ΦΕΚ 259 
τ.Α'), όπως τροποποιήθηκε και ισχύει. 

3. Τις διατάξεις του άρθρου 19 παράγραφος 5 του Ν.Δ. 
2344/95, του άρθρου 52 παράγραφος 6 του Ν. 2218/94, 
του άρθρου 4 παρ. 7 του Ν. 2240/94, δυνάμει των οποίων 
αρμοδιότητες του Υπουργείου Οικονομικών που είχαν με- 
ταβιβασθεί σε Νομάρχες, ανήκουν στον Περ/κό Δ/ντή, σε 
συνδυασμό με αυτές του άρθρου 14 παρ. 2 του Ν. 2399/96 
με τις οποίες προβλέπεται η κατάργηση των θέσεων των 
Περιφερειακών Δ/ντών, οι αρμοδιότητες πλέον του οποί¬ 
ου περιήλθαν στον Γενικό Γραμματέα της Περιφέρειας 
και ασκούνται από τον Αναπληρωτή Περιφερειακό Διευ¬ 
θυντή. 

4. Τις διατάξεις των παρ. 2 και 6 του άρθρου 1 του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107 τ.Α'), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερερειακή Διοίκηση του 
Νομού ή Νομαρχίας, δεν υπήχθησαν στην ενιαία οργανι¬ 
κή μονάδα της Περιφέρειας, ούτε καταργήθηκαν, αλλά α¬ 
ποτελούν από 1.9.1997, Υπηρεσίες του Υπουργείου Οικο¬ 
νομικών. 

5. Το αριθ.28975/31.7.97 έγγραφο της Δ/νσης Διοίκη¬ 
σης του Υπουργείου Εσωτερικών Δημ.Διοίκησης και Απο¬ 
κέντρωσης, σύμφωνα με το οποίο οι αρμοδιότητες του 
Γεν.Γραμματέα της Περιφέρειας σε θέματα Υπηρεσιών 
του Υπ. Οικονομικών μεταφέρονται από 1.9.97 στον 
Υπ.Οικονομικών. 


6. Την αριθ. 1043053/483/Α0006/9.5.2000 (ΦΕΚ 662 
τ.Β'/10.5.2000) απόφαση του Υφυπουργού Οικονομικών 
περί μεταβίβασης αρμοδιοτήτων στον Γενικό Γ ραμματέα, 
στους Γενικούς Διευθυντές του Υπουργείου Οικονομι¬ 
κών. 

7. Τις διατάξεις του άρθρου 100 του Π.Δ. 284/88 «Περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη- 
ψίας». 

8. Την αριθμ. 1078204/927/0006Α/6.8.92 κοινή Υπουργι¬ 
κή απόφαση των Υπουργών Προεδρίας και Οικονομικών, 
με την οποία διατηρείται σε ισχύ η Επιτροπή καθορισμού 
ορίων αιγιαλού και θέσεων αμμοληψίας. 

9. Τις διατάξεις των άρθρων 1 μέχρι και 7 του Α.Ν. 
2344/40 «περί αιγιαλού και παραλίας», όπως τροποποιή¬ 
θηκαν και συμπληρώθηκαν με τις διατάξεις: α) του Ν.Δ. 
439/70, β) του άρθρου 13του Ν. 1078/1980 καιγ) του άρ¬ 
θρου 23 του Ν. 1337/1983. 

10. Την υπ’ αριθ.1039386/441/Α0006/21.4.2000 (ΦΕΚ 
571 τ.Β') κοινή Απόφαση του Πρωθυπουργού και Υπουρ¬ 
γού Οικονομικών «περί ανάθεσης αρμοδιοτήτων του Υ¬ 
πουργού Οικονομικών στους Υφυπουργούς». 

11. Την από 23.2.2001 έκθεση της κατά το άρθρο 100 
του Π.Δ. 284/88 αρμόδιας Επιτροπής καθορισμού των ο¬ 
ρίων του αιγιαλού και παραλίας, για τον καθορισμό ορίων 
αιγιαλού, παλαιού αιγιαλού και δημιουργία ζώνης παρα¬ 
λίας στη θέση «ΑΓΙΟΝΗΣΙ» όρμου Ηγουμενίτσας Δήμου 
Ηγουμενίτσας Ν. Θεσπρωτίας. 

12. Το από Ιανουάριο 2001 τοπογραφικό - υψομετρικό 
διάγραμμα, κλίμακας 1:500 αποτελούμενο από μία (1) πι¬ 
νακίδα που συντάχθηκε από τον Πολιτικό Μηχ/κό Καρα- 
γιώργο Σπυρίδωνα και το οποίο θεωρήθηκε στις 
14.2.2001 από τον Νικολάου Λάμπρο Πολ. Μηχανικό 
Προϊστάμενο της ΤΥΔΚ της Περιφερειακής Διοίκησης Ν. 
Θεσπρωτίας, όπως ορίζουν οι διατάξεις του άρθρου 20 
του Ν. 719/77 και συνοδεύει την έκθεση της προαναφε- 
ρόμενης Επιτροπής. 

13. Το με αριθμό Φ.544.5/372/01/15.5.2001 έγγραφο 
του ΓΕΝ με το οποίο συμφωνεί με τα καθορισθέντα από 
την Επιτροπή όρια, αποφασίζουμε: 

1. Επικυρώνουμε την από 23.2.2001 έκθεση κατά το άρ¬ 
θρο 100 του Π.Δ. 284/88 αρμόδιας επιτροπής περί χάρα¬ 
ξης των ορίων αιγιαλού, παραλίας και θέσεων αμμολη- 

ψίας στην περιοχή «ΑΓΙΟΝΗΣΙ» όρμου Ηγουμενίτσας κα¬ 
θώς και το από Ιανουάριο 2001 σχετικό με τη χάραξη, το- 
πογραφικό - υψομετρικό διάγραμμα, κλίμακας 1:500 σε 
μία (1) πινακίδα που συντάχθηκε από τον Πολιτικό Μηχ/κό 
Καραγιώργο Σπυρίδωνα και το οποίο θεωρήθηκε στις 14- 
2-2001 από τον Νικολάου Λάμπρο Πολιτικό Μηχ/κό, Προϊ¬ 
στάμενο της ΤΥΔΚ της Περιφερειακής Διοίκησης Ν.Θε¬ 
σπρωτίας, όπως ορίζουν οι διατάξεις του άρθρου 20 του 
Ν. 719/77. 

Στο τοπογραφικό αυτό διάγραμμα καθορίσθηκε από 
την αρμόδια επιτροπή όπως πιο πάνω αναφέρεται: 

α) Η οριογραμμή του αιγιαλού με κόκκινη συνεχόμενη 
πολυγωνική γραμμή με στοιχεία Κ1,Κ2,Κ3,Κ4.ΚΙ 9. 

β) Η οριογραμμή της παραλίας με κίτρινη συνεχόμενη 

πολυγωνική γραμμή και με στοιχεία ΚΙ', Κ2', Κ3', Κ4'. 

ΚΙ 9'σε σταθερή απόσταση 10 μ. από την οριογραμμή του 
αιγιαλού της οποίας οι κορυφές εξασφαλίζονται με στα¬ 
θερά σημεία. 

Αποφαίνεται ότι δεν υφίσταται παλαιός αιγιαλός ούτε 
κτίσματα εντός της ζώνης παραλίας. 

Ο καθορισμός του αιγιαλού γίνεται για πρώτη φορά 
στην περιοχή αυτή και δεν έχει καθορισθεί στο παρελθόν 
οριογραμμή αιγιαλού κ.λ.π. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα να δημοσιευθούν στην Ε¬ 
φημερίδα της Κυβερνήσεως. 

Αθήνα, 19 Ιουνίου 2001 

Ο Γενικός Διευθυντής Δημόσιας 
Περιουσίας και Εθνικών Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

Επιτροπής καθορισμού ορίων αιγιαλού και παραλίας 
και θέσεων αμμοληψίας, γιατον καθορισμό για πρώτη φο¬ 
ρά, των ορίων του αιγιαλού και της παραλίας, στην περιο¬ 
χή «ΑΓΙΟΝΗΣΙ» όρμου Ηγουμενίτσας, Δήμου Ηγ/τσας Ν. 
Θεσπρωτίας. 

Ενδιαφερόμενος «ΙΧΘΥΟΚΑΛΛΙΕΡΓΕΙΕΣ Δ. ΝΙΚΟΛΑΟΥ 
Α.Ε.». 

Στην Ηγουμενίτσα 23.2.2001 οι υπογεγραμμένοι: 

1) Τσελίκος Δημήτριος, Προϊστάμενος της Κτηματικής 
Υπηρεσίας, ως Πρόεδρος. 

2) Νικολάου Λάμπρος, Πολ. Μηχ/κός, Προϊστάμενος 
της Τ.Υ.Δ.Κ. Περιφερειακής Διοίκησης Νομού Θεσπρω¬ 
τίας, ως μέλος. 

3) Φουρναράκης Ιωάννης, Πλοίαρχος Λ.Σ., Λιμενάρχης 
Ηγουμενίτσας, ως μέλος. 

Αποτελούντες την Επιτροπή καθορισμού ορίων αιγια- 
λού και παραλίας και θέσεων αμμοληψίας του άρθρου 
100 του Π.Δ. 284/1988, σύμφωνα με την αριθμ. Πρωτ. 


3910/12.12.2000 απόφαση του Προϊσταμένου της Οικο¬ 
νομικής Επιθεώρησης Ηπείρου και της από 22.2.2001 
πρόσκλησης του Προέδρου αυτής μεταβήκαμε στηνπρο- 
αναφερθείσα περιοχή στις 23.2.2001. 

Αφού λάβαμε υπόψη: 

α) Την αριθμ. Πρωτ. 128/14.2.2001 αίτηση του Δ. Νικο¬ 
λάου Α.Ε., κατοίκου Ηγουμενίτσας, για καθορισμό ορίων 
αιγιαλού και παραλίας στην προαναφερθείσα περιοχή. 

β) Το υπάτου Πολ. Μηχανικού Καραγιώργου Σπυρίδω¬ 
να σε μία (1) πινακίδα συνταχθέν τον Ιανουάριο 2001 το- 
πογραφικό και υψομετρικό διάγραμμα κλίμακας 1:500 ε¬ 
λεγμένο και θεωρημένο την 14.2.2001 από τον Νικολάου 
Λάμπρου, Πολ. Μηχανικό, Προϊστάμενο της Τ.Υ.Δ.Κ. Θε¬ 
σπρωτίας όπως το άρθρο 20του Ν.Δ. 719/77 ορίζει. 

γ) Τις διατάξεις του Α.Ν. 2344/40 όπως αυτός τροπο¬ 
ποιήθηκε και συμπληρώθηκε και τις διατάξεις του Ν. 
1337/83 και τις σχετικές προς τούτον Δ. 3474/970 ΠΟΛ. 
105/29.7.83 και Ν. 505/253 ΠΟΛ. 69/30.3.84 διαταγές του 
Υπουργείου Οικονομικών. 

δ) Την αριθμ. Πρωτ. Ν. 2823/1138 ΠΟΛ. 45/2.2.1988 α¬ 
πόφαση Υπουργείου Οικονομικών. 

ε) Την έκτης επιτόπιου μεταβάσεως στην παραπάνω πε¬ 
ριοχή, σχηματισθείσα αντίληψη, για το πλάτος της βρέ¬ 
χόμενης ζώνης της ξηράς και λοιπά συναφή στοιχεία ήτοι: 

1) Την μορφολογία της περιοχής που είναι βραχώδης με 
μέτριες έως μεγάλες κλίσεις. 

2) Το ότι στην ακτή έχουν γίνει διαβρώσεις και δεν έχουν 
εκτελεσθεί έργα. 

3) Το ότι τα βάθη της θάλασσας είναι μέτρια και η πα¬ 
λίρροια δεν παρουσιάζει μεγάλες διακυμάνσεις και δεν υ¬ 
πάρχουν ισχυρά θαλάσσια ρεύματα. 

4) Το ότι η διεύθυνση των ανέμων είναι κύρια βόρεια και 
βοριοδυτική έντασης 5 - 6 μποφόρ με αναβάσεις του κύ¬ 
ματος μέτριες, αποφασίζουμε: 

1) Καθορίζει επί του ως άνω Τοπογραφικού διαγράμμα¬ 
τος. 

Α) Με συνεχή κόκκινη πολυγωνική γραμμή, την οριο- 

γραμμή του αιγιαλού, υπό στοιχεία ΚΙ, Κ2, Κ.3. 

ΚΙ 9 της οποίας οι κορυφές εξασφαλίζονται από σταθερά 
σημεία, όπως φαίνεται στο Τοπογραφικό διάγραμμα. 

Β) Με συνεχή κίτρινη πολυγωνική γραμμή, την οριο- 

γραμμή της παραλίας υπό στοιχεία ΚΙ', Κ2', Κ3'. 

Κ19', σε σταθερή απόσταση 10 μ., από την οριογραμμή 
του αιγιαλού της οποίας οι κορυφές εξασφαλίζονται ο¬ 
μοίως με σταθερά σημεία. 

2) Αποφαίνεται ότι δεν υφίσταται παλαιός αιγιαλός ού¬ 
τε κτίσματα στην ζώνη παραλίας. 

Η Επιτροπή 

Ο Πρόεδρος 
Τα μέλη 
(Υπογραφές) 

